CELEX: 31987D0395
Language: el
Date: 1987-07-03 00:00:00
Title: 87/395/ΕΟΚ: Απόφαση της Επιτροπής της 3ης Ιουλίου 1987 που τροποποιεί την απόφαση 87/131/ΕΟΚ για την έγκριση της μεθόδου ταξινόμησης των σφαγίων χοίρων στις Κάτω Χώρες (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31987D0395

87/395/ΕΟΚ: Απόφαση της Επιτροπής της 3ης Ιουλίου 1987 που τροποποιεί την απόφαση 87/131/ΕΟΚ για την έγκριση της μεθόδου ταξινόμησης των σφαγίων χοίρων στις Κάτω Χώρες (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 208 της 30/07/1987 σ. 0043 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Ιουλίου 1987  που τροποποιεί την απόφαση 87/131/ΕΟΚ για την έγκριση της μεθόδου ταξινόμησης των σφαγίων χοίρων στις Κάτω Χώρες  (Το κείμενο στην ολλανδική γλώσσα είναι το μόνο αυθεντικό)  (87/395/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1475/86 (2), και ιδίως το άρθρο 4 παράγραφος 6,  τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινομήσεως των σφαγίων χοίρου (3), όπως τροποποιήθηκε τελευταία από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,  Εκτιμώντας:  ότι ο κανονισμός (ΕΟΚ) αριθ. 3220/84 προβλέπει, στο άρθρο 2, ότι τα κράτη μέλη μπορούν να εξουσιοδοτούνται να προβλέπουν ποιοτικό τύπο διαφορετικό από τον ποιοτικό τύπο που καθορίζεται στο εν λόγω άρθρο, όταν η εμπορική πρακτική ή οι τεχνικές απαιτήσεις υπαγορεύουν τέτοια παρέκκλιση·  ότι, στις Κάτω Χώρες, οι τεχνικές απαιτήσεις οι σχετικές με τη χρησιμοποίηση της μεθόδου ταξινομήσεως και, κατά συνέπεια, η εμπορική πρακτική συνεπάγονται αφαίρεση των νεφρών, του περινεφρικού λίπους και του διαφράγματος (συμπεριλαμβανομένων των στύλων του διαφράγματος)· ότι πρέπει να ληφθούν υπόψη τα εν λόγω στοιχεία κατά την προσαρμογή του βάρους στον ποιοτικό τύπο · ότι η απόφαση 87/131/ΕΟΚ της Επιτροπής (5) πρέπει να τροποποιηθεί ανάλογα·  ότι τα μέτρα κπου προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το ακόλουθο άρθρο 1α παρεμβάλλεται στην απόφαση 87/131/ΕΟΚ:  «Άρθρο 1α  Κατά παρέκκλιση από τον ποιοτικό τύπο που αναφέρεται στο άρθρο 2 του κανονισμού (ΕΟΚ) αριθ. 3220/84, από τα σφάγια χοίρου αφαιρούνται τα νεφρά, το περινεφρικό λίπος και το διάφραγμα (συμπεριλαμβανομένων των στύλων του διαφράγματος) πριν από τη ζύγιση και την ταξινόμηση. Για τον καθορισμό των τιμών του σφαγμένου χοίρου σε συγκρίσιμη βάση, το διαπιστούμενο βάρος του θερμού σφαγίου αυξάνεται κατά 2,22 %.»  Άρθρο 2  Η παρούσα απόφαση απευθύνεται στις Κάτω Χώρες.  Βρυξέλλες, 3 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 133 της 21. 5. 1986, σ. 39.  (3) ΕΕ αριθ. L 301 της 20. 11. 1984, σ. 1.  (4) ΕΕ αριθ. L 326 της 21. 11. 1986, σ. 8.  (5) ΕΕ αριθ. L 51 της 20. 2. 1987, σ. 50.